31985R1554
L 149/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1554/85 AL CONSILIULUI
din 4 iunie 1985
privind încheierea acordului între Comunitatea Economică Europeană și guvernul Republicii Seychelles privind pescuitul în largul apelor Republicii Seychelles
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Parlamentului European (1),
întrucât este în interesul Comunității să aprobe acordul între Comunitatea Economică Europeană și guvernul Republicii Seychelles privind pescuitul în largul apelor Republicii Seychelles, semnat la Bruxelles pe 23 mai 1985,
ADOPTĂ PREZENTUL REGULAMENT:
Articolul 1
Acordul între Comunitatea Economică Europeană și guvernul Republicii Seychelles privind pescuitul în largul apelor Republicii Seychelles se aprobă în numele Comunității.
Textul acordului este anexat la prezentul regulament.
Articolul 2
Președintele Consiliului procedează la notificarea prevăzută la articolul 14 din acord (2).
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 4 iunie 1985.